Tisztelt Adatszolgáltatók!

Az értékpapírokra vonatkozó nyilvános ajánlattételkor vagy értékpapíroknak a szabályozott piacra történő bevezetésekor közzéteendő tájékoztatóról és a 2003/71/EK irányelv hatályon kívül helyezéséről szóló 2017. június 14-ei (EU) 2017/1129 európai parlamenti és tanácsi rendelet alapján a  végleges feltételek (Final Terms) továbbítása az ESMA felé jogszabály által előírt kötelezettség az MNB számára.

Ezt a kötelezettséget a kibocsátók által kitöltött és beküldött Végleges feltételek ERA űrlap adatai alapján teljesítjük.

Annak érdekében, hogy az ESMA számára az MNB érvényes, megfelelő és elfogadható adatokat tudjon küldeni a végleges feltételek keretében, szükséges és elengedhetetlen, hogy az MNB is ennek megfelelő adatokat kapjon a kibocsátóktól az ESMA által elfogadott formában és paraméterekkel.

2021 decemberétől ezért kötelező az űrlap FISN mezőjének kitöltése, egyúttal kérjük, hogy az űrlap kitöltésekor legyenek kiemelten figyelemmel az ESMA által közzétett kitöltési és validációs szabályokra is.

Ezek első csoportja, hogy az adott ISIN-hez tartozó CFI kód értékétől függően kötelező, tilos vagy opcionális további mezők kitöltése. Ezeket a szabályokat a CFI-based validation table tartalmazza:



Az ESMA további ellenőrzéseket végez a Content validation table által meghatározott szabályok alapján:



Kérjük mindezeket alaposan tanulmányozzák, és a Végleges Feltételek ESMA általi befogadása érdekében körültekintően és figyelmesen kövessék is azokat!

Együttműködésüket előre is köszönjük.